CELEX: 52022HB0016
Language: mt
Date: 2022-04-05 00:00:00
Title: Rakkomandazzjoni tal-Bank Ċentrali Ewropew tal-5 ta’ April 2022 lill-Kunsill tal-Unjoni Ewropea dwar l-awdituri esterni ta’ Národná banka Slovenska (BĊE/2022/16) 2022/C 160/02

13.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 160/9
            
         
      RAKKOMANDAZZJONI TAL-BANK ĊENTRALI EWROPEW
      tal-5 ta’ April 2022
      lill-Kunsill tal-Unjoni Ewropea dwar l-awdituri esterni ta’ Národná banka Slovenska
      (BĊE/2022/16)
      (2022/C 160/02)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
      Billi:
      
                  (1)
               
               
                  Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
               
            
                  (2)
               
               
                  Fl-2017, Národná banka Slovenska għażel lil Deloitte Audit s.r.o. bħala l-awdituri esterni tiegħu għas-snin finanzjarji 2017 sa 2020, b’opzjoni li l-mandat jiġi estiż għas-snin finanzjarji 2021 sa 2023 (1).
               
            
                  (3)
               
               
                  Il-mandat ta’ Deloitte Audit s.r.o. intemm wara l-awditu għas-sena finanzjarja 2020 skont id-Deċiżjoni tal-Kunsill (UE) 2017/1849 (2), u Národná banka Slovenska estenda l-mandat ta’ Deloitte Audit s.r.o. għas-sena finanzjarja 2021.
               
            
                  (4)
               
               
                  L-estensjoni tal-mandat ta’ Deloitte Audit s.r.o. intemm wara l-awditu għas-sena finanzjarja 2021 skont id-Deċiżjoni tal-Kunsill (UE) 2021/1169 (3).
               
            
                  (5)
               
               
                  Národná banka Slovenska biħsiebu jestendi l-mandat ta’ Deloitte Audit s.r.o. għas-snin finanzjarji 2022 u 2023. Din l-estensjoni hija possibbli skont l-arranġamenti kuntrattwali bejn Národná banka Slovenska u Deloitte Audit s.r.o.,
               
            ADOTTA DIN IR-RAKKOMANDAZZJONI:
      Huwa rrakkomandat illi Deloitte Audit s.r.o. għandhom jinħatru bħala l-awdituri esterni ta’ Národná banka Slovenska għas-snin finanzjarji 2022 u 2023.
      
         Magħmul fi Frankfurt am Main, 5 ta’ April 2022.
         
            
               Il-President tal-BĊE
            
            Christine LAGARDE
         
      
      
         (1)  Rakkomandazzjoni BĊE/2017/27 tal-Bank Ċentrali Ewropew tat-8 ta’ Settembru 2017 lill-Kunsill tal-Unjoni Ewropea dwar l-awdituri esterni ta’ Národná banka Slovenska (ĠU C 310, 19.9.2017, p. 1).
      
         (2)  Deċiżjoni tal-Kunsill (UE) 2017/1849 tal-10 ta’ Ottubru 2017 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta’ Národná banka Slovenska (ĠU L 264, 13.10.2017, p. 5).
      
         (3)  Deċiżjoni tal-Kunsill (UE) 2021/1169 tat-13 ta’ Lulju 2021 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta’ Národná banka Slovenska (ĠU L 255, 16.07.2021, p. 1).